Obvestilo, 19. 3. 2020

Starši in učenke in učenci 8. razredov v mesecu marcu se običajno prične priprava učencev na poklicno odločitev. Ravno sem se dogovarjala z razredničarkami za razredne ure. Upam, da imajo učenci šolskega dela ravno prav, tako bo morda nekaj časa ostalo tudi za pogovor o izboru srednje šole in poklica, ki bo ustrezal vašemu otroku.

Pri odgovoru na vprašanje:

Kam naprej po končani osnovni šoli

bomo skupaj z vami vašemu otroku stali ob strani učitelji in šolski svetovalni delavci, po potrebi bodo dodatno svetovanje nudili tudi karierni svetovalci Zavoda RS za zaposlovanje.

Sedaj starši, ko ste doma lahko z vašim otrokom kolikor vam čas dopušča raziskujete spletno stran:

[**www.mojaizbira.si**](http://www.mojaizbira.si) **,** kjer so na voljo informacije o šolah, izobraževalnih programih, poklicih in trgu dela.

Priporočam vam, da pobrskate na strani Ministrstva za šolstvo- vpis v srednje šole, kjer boste našli zanimive informacije o vpisu. Na tej strani imate tudi povezavo na www.mojaizbira.si.

V kolikor boste imeli otroci ali vi starši vprašanja v zvezi z uporabo strani jih lahko posredujete razrednikom in bom poskušala ažurno odgovarjati.

Oglejte si tudi predavanje na naši spletni strani »Izbira poklicne poti 2020«.

Šolska svetovalna delavka

Bernarda Hribar